**Referat af Generalforsamling 2016**

**Grundejerforeningen Digterparken**

**Tirsdag den 26/4 2016 kl. 18:30 i Arena Midt, Hasselvej 15, Kjellerup**

Dagsorden efter gældende vedtægter:

1. Fællesspisning
2. Valg af dirigent
3. Bestyrelsens beretning om det forløbne år
4. Aflæggelse af regnskab
5. Rettidigt indkomne forslag fra medlemmerne
6. Vedtagelse af budget og fastsættelse af bidrag
7. Valg af bestyrelsesmedlemmer samt suppleanter
8. Valg af revisor og revisorsuppleant
9. Eventuelt valg af administrator, jf. § 19, stk. 2
10. Eventuelt

Formanden bød velkommen til 28 deltagere.

1. Igen i år startede generalforsamling traditionen tro med fællesspisning. Menuen stod på Arenaens berømte stegte flæsk, som der ikke var mangel på.
2. Carina Drachmann, Kaj Munks vej, valgtes igen i år til dirigent.
3. Formanden, Jørgen Kristiansen, gav i sin beretning igen i år udtryk om et nogenlunde stabilt og roligt år.

Der har dog været lidt udfordringer for bestyrelsen med hensyn til græsslåning og snerydning, da der sidste år blev valgt ny entreprenør. Den valgte entreprenør overholdt ikke sine forpligtelser i henhold til kontrakten, som han havde indgået med foreningen. Efter gentagne forsømmelser valgte bestyrelsen at opsige samarbejdet. Efter noget research indgik bestyrelsen et samarbejde med Søholt Gartneren V/ Bent Lund, for vedligeholdelse af vores grønne arealer. Til vintervedligeholdelse valgte bestyrelsen Lundgaards Maskinstation V/ Villy Lundgaard. Begge entreprenører har på alle måder overholdt aftalerne og bestyrelsen er tilfredse med deres arbejde. Tilmed er der ved indgåelse af aftalerne, tale om en god besparelse i forhold til tidligere aftaler.

Bestyrelsen har været i efteråret, været i kontakt med kommunen omkring ekstra dræn på de grønne arealer. Kommunen har indvilget i at etablere 5 ekstra dræn, på særligt fugtige steder på arealerne. Men arbejdet er ikke igangsat fra kommunens side endnu og vi afventer lidt endnu.

Formanden har tidligere på året været i dialog med Lokalrådet omkring etablering af en ny cykelsti fra området op mod byen. Målet er at cyklisterne føres af H.C. Andersenvej, over åen på en ny cykelbro og krydser efterfølgende vejen ved krydset Ågade/Østergade. Formanden vil hen over sommeren arbejde videre med Lokalrådet omkring idéen.

Formanden sluttede beretningen med en tak til bestyrelsen for godt samarbejde.

Beretningen blev enstemmig godkendt.

1. Kassereren kunne berette om et godt regnskabsår. Alle medlemmer har betalt deres årlige kontingent, dog har 1 enkelt medlem igen i år valgt at støtte foreningen med ekstra indbetaling på Kr. 100,00. Bestyrelsen takker på foreningens vegne.

Kasseren gennemgik herefter regnskabet, der viser et overskud på Kr. 48.296,49. Foreningens
formue udgjorde pr. 31. december 2015 Kr. 344.792,30

Regnskabet blev omdelt med indbydelsen til Generalforsamlingen og kan ligeledes ses på foreningens hjemmeside.

Regnskabet blev enstemmig godkendt.

1. Ingen rettidige indkomne forslag
2. Kassereren gennemgik budgettet, for det kommende år. Kassereren fremviste et budget med samme bidrag som forrige år, Kr. 1.400,00 for et medlem af foreningen. Kassereren oplyste i henhold til budgettet, at der overføres Kr. 75.000,00 til foreningens vejkonto.

Der er ligeledes også budgetteret med en udgift til gadebelysning. Bestyrelsen har på nuværende tidspunkt ikke modtaget en opkrævning fra kommunen, men bestyrelsen har afsat beløbet.

Budgettet blev omdelt med indbydelsen til Generalforsamlingen og kan ligeledes ses på foreningens hjemmeside.

Budgettet blev enstemmig godkendt.

1. På valg til bestyrelsen var i år formanden og 1 bestyrelsesmedlem. Jørgen Kristiansen og Michael Johansen, begge ønskede genvalg.

Begge bestyrelsesmedlemmer valgtes enstemmigt af generalforsamlingen.

Som suppleanter valgtes Bo Buhl Andersen (Jeppe Aakjærs Vej 4) og Bo Lyngholm Andersen (Jeppe Aakjærs Vej 12).

1. Til revisor valgtes: Suzanne Lyngholm (Jeppe Aakjærs Vej 12).

Som suppleant valgtes Bo Buhl Andersen (Jeppe Aakjærs Vej 4).

1. Eventuelt valg af administrator, jf. § 19, stk. 2.

En enig generalforsamling ønskede ikke ansættelse af administrator.

1. Eventuelt.
* Bestyrelsen kunne berette at de forventede foreningens nye hjemmeside, online i år.
* Et par nye beboer i huset Karen Blixens vej 2 og medlemmer af foreningen, præsenterede sig kort for de fremmødte.
* En enig generalforsamling vedtog gentagelse af fællesspisning til næste års generalforsamling, bestyrelsen håber selvfølgeligt på endnu flere deltagere.

Dan Topp
Referent

Foreningens formand Dirigent

Referat godkendt Referat godkendt